ddrg/super_eurlex huggingface dataset:
„B.

Údaje uvedené v článku 4 ods. 7 druhom pododseku: v bulharčine : Намаляване на ОМТ, както предвижда Регламент (ЕО) № 616/2007 В действие от … v španielčine : reducción del AAC tal como prevé el Reglamento (CE) no 616/2007 Válida desde el … v češtine : Snížení celní sazby podle nařízení (ES) č. 616/2007 Platné ode dne … v dánčine : Nedsættelse af FFT-toldsatser, jf. forordning (EF) nr. 616/2007 Gyldig fra den … v nemčine : Ermäßigung des Zollsatzes des GZT gemäß der Verordnung (EG) Nr. 616/2007 Gültig ab dem … v estónčine : ühise tollitariifistiku maksumäära vähendamine vastavalt määrusele (EÜ) nr 616/2007 Kehtib alates … v gréčtine : μείωση του δασμού του ΚΔ όπως προβλέπεται στον κανονισμό (ΕΚ) αριθ. 616/2007 Ισχύει από … v angličtine : reduction of CCT duty pursuant to Regulation (EC) No 616/2007 valid from … vo francúzštine : réduction du TDC comme prévu au règlement (CE) no 616/2007 Valable à partir du … v taliančine : riduzione del dazio TDC come prevede il regolamento (CE) n. 616/2007 Valido a decorrere dal … v lotyštine : Kopējā muitas tarifa (KMT) samazinājums, kā paredzēts Regulā (EK) Nr. 616/2007 Piemērojams no … v litovčine : BMT muito sumažinimai, nustatyti Reglamente (EB) Nr. 616/2007 Galioja nuo … v maďarčine : A 616/2007/EK rendeletben előírt KTV csökkentés Érvényesség kezdete … v maltčine : Tnaqqis tat-Tariffa Doganali Komuni kif jipprovdi r-Regolament (CE) Nru 616/2007 Valida mid-data … v holandčine : Verlaging van het GDT overeenkomstig Verordening (EG) nr. 616/2007 Geldig vanaf … v poľštine : Cła WTC obniżone jak przewidziano w rozporządzeniu (WE) nr 616/2007 Ważne od dnia […] r. v portugalčine : Redução do direito da pauta aduaneira comum prevista no Regulamento (CE) n.o 616/2007 Válida a partir de … v rumunčine : reducerea TVC în conformitate cu Regulamentul (CE) nr. 616/2007 Valabil de la … v slovenčine : Zníženie cla SCS podľa nariadenia (ES) č. 616/2007 Platné od ... v slovinčine : Skupna carinska tarifa, znižana v skladu z Uredbo (ES) št. 616/2007 Velja od … vo fínčine : Asetuksessa (EY) N:o 616/2007 säädetty yhteisen tullitariffin alennus Voimassa alkaen … v švédčine : Minskning av gemensamma tulltaxan i enlighet med förordning (EG) nr 616/2007 Giltig fr.o.m. …“
(9)

V oblastiach pôsobnosti Zmluvy o založení Európskeho spoločenstva sa vzťahy medzi Bulharskom a Rumunskom a Spoločenstvom od 1. januára 2007, t. j. odo dňa pristúpenia týchto štátov k Európskej únii, riadia právnymi predpismi Spoločenstva. Ak dvojstranné dohody nie sú v rozpore so záväznými právnymi predpismi Spoločenstva, v zásade sa naďalej uplatňujú bez toho, aby boli potrebné akékoľvek osobitné právne akty. V niektorých oblastiach sa VFD a RFD riadia pravidlami, ktoré sú odlišné od práva Spoločenstva, avšak ktoré zároveň nie sú v rozpore so žiadnymi záväznými ustanoveniami. Je však potrebné prihliadať na skutočnosť, že v súvislosti s programom Sapard by mali nové členské štáty v čo najväčšej miere dodržiavať rovnaké pravidlá ako tie, ktoré sa uplatňujú pre všetky ďalšie oblasti právnych predpisov Spoločenstva.
(4)

V priebehu troch takýchto preskúmaní sa prišlo k záveru, že určitý počet ďalších INN a medziproduktov, ktoré sa používajú na výrobu hotových farmaceutických výrobkov, by sa mal oslobodiť od cla a že niektoré z týchto medziproduktov by mali byť presunuté do zoznamu INN a že zoznam vybraných predpôn a prípon pre soli, estery alebo hydráty INN by sa mal rozšíriť.
1. Kvapalný výrobok založený na fermentovaných mliečnych výrobkoch s pridanými rastlinnými sterolmi a ovocnými príchuťami získanými z ovocných prípravkov. Zloženie výrobku (v percentách hmotnosti): — sacharózový/glukózový sirup 12,2 — laktóza 2,5 — bielkoviny 2,6 — tuk 2,2 — rastlinné steroly (estery stanolu) 3 — obsah mliečnych tukov menej ako 0,2 — obsah vody 76,9 a malé množstvo vitamínov a aromatických látok (ochucovadlá). Výrobok sa vyrába v rozličných príchutiach (napríklad jahodová alebo pomarančová). Ovocný prípravok je zložený z ovocnej šťavy získanej z koncentrátu ovocnej šťavy, ku ktorej sa pridáva stabilizátor (pektín). Výrobok je balený v 65 ml fľašiach a je určený na priamu konzumáciu ako nápoj.

2202 90 91
2. Výrobok sa skladá z: — plastového záchodového sedadla s krytom, — elektromechanického prenosného rozprašovača a — elektrotepelného zariadenia. Výrobok vykonáva viacero funkcií ako ohrievanie vody, rozprašovanie vody a sušenie.

8516 79 70
(12)

Nariadenia (ES) č. 2991/94 a (EHS) č. 1898/87 sa vzťahujú na zložené výrobky, ktorých podstatnou súčasťou je maslo. Tieto výrobky by teda mali byť upravované konzistentne, pričom by sa mal dodržiavať postup stanovený v článku 2 ods. 3 nariadenia (EHS) č. 1898/87. Rozsah pôsobnosti vyššie uvedeného článku 2 ods. 3 by teda mal byť s ohľadom na zložené výrobky, ktorých podstatnou súčasťou je maslo, definovaný jednoznačnejšie tým, že sa určí objektívne kritérium, prostredníctvom ktorého sa bude určovať, či v prípade podstatnej súčasti príslušného výrobku ide naozaj o maslo a či je teda označenie „maslo“ opodstatnené. Najvhodnejším kritériom sa zdá byť minimálny obsah mliečneho tuku 75 % v konečnom výrobku.
(1)

Niektoré členské štáty čelia osobitným problémom pri financovaní svojich programov rozvoja vidieka podľa nariadenia Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (1). Tieto členské štáty by mali mať možnosť uplatňovať systém dobrovoľnej modulácie na posilnenie svojej politiky v oblasti rozvoja vidieka. Táto možnosť by sa mala ponúknuť tým členským štátom, v ktorých sa už dobrovoľná modulácia uplatňuje podľa nariadenia Komisie (ES) č. 1655/2004 z 22. septembra 2004, ktorým sa stanovujú pravidlá pre prechod z voliteľného modulačného systému zriadeného článkom 4 nariadenia Rady (ES) č. 1259/1999 na povinný modulačný systém zriadený nariadením Rady (ES) č. 1782/2003 (2), alebo ktorým bola udelená výnimka podľa článku 70 ods. 4a nariadenia (ES) č. 1698/2005 z požiadavky spolufinancovať podporu Spoločenstva. Dobrovoľná modulácia by mala mať formu znížených priamych platieb v zmysle článku 2 písm. d) nariadenia (ES) č. 1782/2003 (3), pričom by sa finančné prostriedky zodpovedajúce príslušnému zníženiu použili na financovanie plánov rozvoja vidieka podľa nariadenia (ES) č. 1698/2005. Zníženia priamych platieb uplatňované v súvislosti s dobrovoľnou moduláciou by mali dopĺňať tie, ktoré vychádzajú z uplatňovania povinnej modulácie ustanovenej v článku 10 nariadenia (ES) č. 1782/2003.
(8)

Predložené informácie by mali obsahovať nové údaje vzťahujúce sa na účinné látky a nové hodnotenia rizík s cieľom odraziť akékoľvek zmeny v požiadavkách na údaje podľa prílohy II a III k smernici 91/414/EHS a vo vedeckých a technických znalostiach od prvého zaradenia účinnej látky do prílohy I k smernici 91/414/EHS, tak ako sa to odráža v usmerneniach útvarov Komisie a príslušných stanoviskách Vedeckého výboru pre rastliny (VVR, Scientific Committee on Plants – SCP) alebo úradu. Predložený rozsah spôsobov použitia by mal odrážať reprezentatívne spôsoby použitia. Výrobca by mal na základe predložených údajov preukázať, že v prípade jedného alebo viacerých prípravkov môžu byť splnené požiadavky stanovené v smernici 91/414/EHS vo vzťahu ku kritériám uvedeným v jej článku 5.
2. Vypchaný textilný výrobok zložený z dvoch vrstiev tkaného textilného materiálu (100 % bavlna) spojeného s výplňou prešívaním. Celkom dohotovený výrobok je spájaný šitím a má nasledujúce vlastnosti: Výrobok je približne 90 cm dlhý a jeho výstrih tesne prilieha k telu. V prednej časti má otvor so zapínaním na zips s dĺžkou približne 68 cm. V oblasti pása je elastický sťahujúci prvok. V hornej časti výrobku sú otvory na ruky, boky a dolná časť sú úplne uzavreté. Strih hornej časti dáva odevu tvar tela. (spací vak v tvare kombinézy pre deti) (Pozri fotografiu č. 640) (1)

6211 42 90
2.

„príjemca“ je orgán uzatvárajúci zmluvu o grante so spoločným riadiacim orgánom, ktorý prijíma plnú právnu a finančnú zodpovednosť za realizáciu projektu vo vzťahu k uvedenému orgánu; príjemca prijme finančný príspevok od spoločného riadiaceho orgánu a zabezpečí riadenie a prípadné rozdelenie grantu v súlade s dohovormi uzavretými so svojimi partnermi, jedine on sa zodpovedá spoločnému riadiacemu orgánu a priamo jemu podáva správy o prevádzkovom a finančnom napredovaní činností;
(2)

Nemecko a Taliansko vzniesli proti zápisu do registra námietku v súlade s článkom 7 ods. 1 nariadenia (ES) č. 510/2006. Nemecko a Taliansko uviedli vo svojich námietkach, že podmienky ustanovené v článku 2 nariadenia (ES) č. 510/2006 neboli splnené a že sa predovšetkým dostatočne nepreukázalo v súlade s právnymi predpismi spojenie medzi výrobkom a zemepisnou oblasťou, a teda nemohli byť splnené podmienky na uznanie názvu za zemepisné označenie. Okrem toho, podľa Nemecka sú niektoré body špecifikácie výrobku v rozpore so smernicou Rady 2001/110/ES z 20. decembra 2001 o mede (3), najmä pokiaľ ide o možnosť pridávať do medu sušené ovocie, čo je podľa Nemecka v rozpore s definíciou pojmu „med“ obsiahnutou v tejto smernici.
(5)

Nariadenie Komisie (ES) č. 2026/2005 z 13. decembra 2005, ktorým sa zavádzajú colné kvóty pre rok 2006 a nasledujúce roky na dovoz niektorých tovarov z Turecka vznikajúcich spracovaním poľnohospodárskych výrobkov uvedených v nariadení Rady (ES) č. 3448/93 (6) do Európskeho spoločenstva, by sa malo zrušiť. Množstvo dovezené v rámci tohto nariadenia od 1. januára 2007 do dátumu zrušenia by sa malo odpočítať z množstva príslušnej novej kvóty.
(1)

Spoločenstvo a Švajčiarsko sa zhodujú, že obchodné koncesie týkajúce sa salám, klobás a určitých mäsových výrobkov, ktoré Švajčiarsko doteraz poskytovalo iba niektorým členským štátom na základe predchádzajúcich bilaterálnych dohôd medzi Švajčiarskom a týmito členskými štátmi, by sa mali zjednotiť v rámci Dohody medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (1) (ďalej len „dohoda“), ktorá bola schválená rozhodnutím Rady a Komisie 2002/309/ES, Euratom (2) a nadobudla platnosť 1. júna 2002. Pri zjednotení týchto koncesií sa takisto zvýšia preferencie pre salámy, klobásy a určité mäsové výrobky. To zahŕňa aj otvorenie nových colných kvót Spoločenstva na dovoz rôznych výrobkov patriacich do číselných znakov KN ex 0210 19 50, ex 0210 19 81, ex 1601 00 a ex 1602 49 19 s pôvodom vo Švajčiarsku.
(23)

Napokon Komisia dostala tiež odpoveď od spoločnosti B (definovanej v rozhodnutí o ukončení opatrení). Nebol predložený žiadny dôkaz, ktorý by vyvrátil zistenia uvedené v rozhodnutí o ukončení opatrení, t. j. že spoločnosť B by nemala byť zaradená do definície výrobného odvetvia Spoločenstva a že jej výroba by mala byť vyňatá z definície výroby Spoločenstva (pozri odôvodnenie 40 rozhodnutia o ukončení opatrení).
(13)

Do 31. júla 2013 by sa 60 % každoročne ulovených úhorov, ktorých dĺžka je menšia ako 12 cm, malo vyhradiť na zarybňovanie. Vývoj trhových cien úhora s dĺžkou menej ako 12 cm by sa mal každoročne monitorovať. V prípade výrazného poklesu priemerných trhových cien úhora s dĺžkou menej ako 12 cm využívaného na zarybňovanie povodí úhorov vymedzených členskými štátmi v porovnaní s cenami úhora s dĺžkou menej ako 12 cm využívaného na iné účely by Komisia mala mať právo prijať primerané opatrenia, medzi ktoré môže patriť dočasné zníženie percenta úhorov, ktorých dĺžka je menšia ako 12 cm, vyhradených na zarybňovanie.
(5)

Vzhľadom na to, že zodpovedajúce colné kvóty sa za posledné dva roky rýchlo nevyčerpali, colné kvóty podľa tohto nariadenia by sa zo začiatku pri ich správe v rámci systému „kto prv príde, ten je prv vybavený“ mali v zmysle článku 308c nariadenia (EHS) č. 2454/93 pokladať za nie kritické. Colné orgány by preto mali byť oprávnené zrušiť požiadavku zábezpeky vzhľadom na tovar pôvodne dovážaný v rámci týchto kvót v súlade s článkom 308c ods. 1 a článkom 248 ods. 4 nariadenia (EHS) č. 2454/93. Z dôvodu špecifickosti prechodu z jedného systému správy na druhý by sa nemal uplatňovať článok 308c ods. 2 a 3 uvedeného nariadenia.
1.1.

Členské štáty v prípade rybárskych plavidiel plávajúcich pod ich vlajkou zabezpečia, aby bol rybolov vlečnými sieťami, dánskymi záťahovými sieťami alebo podobným výstrojom s veľkosťou ôk najmenej 90 mm, žiabrovými sieťami, zamotávacími sieťami alebo viacstennými zamotávacími sieťami s veľkosťou ôk najmenej 90 mm, lovnými šnúrami na lov pri dne, dlhými lovnými šnúrami okrem unášaných lovných šnúr, ručných lovných šnúr a zariadení so záchytmi povolený maximálne počas: a) 223 dní neprítomnosti v prístave v subdivíziách 22 – 24 s výnimkou obdobia od 1. do 30. apríla, keď sa uplatňuje článok 8 ods. 1 písm. a) nariadenia (ES) č. 1098/2007, a b) 178 dní neprítomnosti v prístave v subdivíziách 25 – 27, 28.2 s výnimkou obdobia od 1. júla do 31. augusta, keď sa uplatňuje článok 8 ods. 1 písm. b) nariadenia (ES) č. 1098/2007.
(11)

V Spoločenstve nie je tradícia chovať mačky a psi na účely výroby kožušiny, i keď boli zaznamenané prípady výroby kožušiny mačiek a psov. V skutočnosti sa zdá, že veľká väčšina výrobkov z kožušiny mačiek a psov v Spoločenstve pochádza z tretích krajín. Preto by mal byť zákaz obchodovania v rámci Spoločenstva z hľadiska väčšej účinnosti spojený so zákazom dovozu rovnakých výrobkov do Spoločenstva. Takýto zákaz dovozu by odpovedal aj na obavy, ktoré spotrebitelia vyjadrili v súvislosti s možnou prítomnosťou kožušiny mačiek a psov v Spoločenstve, najmä ak existujú náznaky, že tieto zvieratá by sa mohli chovať a zabíjať nehumánnym spôsobom.
(10)

Osobná železničná preprava by mala byť všeobecne v prospech občanov. Zdravotne postihnuté osoby a osoby so zníženou pohyblivosťou v dôsledku postihnutia, veku alebo z akéhokoľvek iného dôvodu by preto mali mať možnosti cestovania železničnou prepravou porovnateľné s možnosťami ostatných občanov. Zdravotne postihnuté osoby a osoby so zníženou pohyblivosťou majú ako všetci ostatní občania rovnaké právo na voľný pohyb, slobodu výberu a nediskrimináciu. Osobitná pozornosť by sa mala okrem iného venovať poskytovaniu informácií o prístupnosti železničných služieb, podmienkach prístupu k vozňom a k zariadeniam vo vlaku zdravotne postihnutým osobám a osobám so zníženou pohyblivosťou. S cieľom poskytnúť najlepšie informácie o meškaniach pre cestujúcich s poškodením zmyslových orgánov by sa mali používať vizuálne a zvukové systémy, podľa toho čo je vhodné. Zdravotne postihnuté osoby a osoby so zníženou pohyblivosťou by mali mať možnosť zakúpiť si prepravné doklady vo vlaku bez dodatočných poplatkov.
(9)

Komisia by mala byť predovšetkým splnomocnená na stanovenie prvého roka, za ktorý by sa mali zbierať úplné údaje o čistých dávkach sociálnej ochrany. Komisia by taktiež mala byť splnomocnená na prijatie opatrení súvisiacich s podrobnou klasifikáciou sledovaných údajov, definíciami, ktoré sa majú používať, a aktualizáciou pravidiel zverejňovania. Keďže uvedené opatrenia majú všeobecnú pôsobnosť a ich cieľom je zmeniť a doplniť nepodstatné prvky tohto nariadenia a doplniť toto nariadenie doplnením nových nepodstatných prvkov, mali by byť prijaté v súlade s regulačným postupom s kontrolou, ustanoveným v článku 5a rozhodnutia 1999/468/ES.
(8)

Výrobky umiestnené do bezcolného pásma alebo dovážané na základe dohôd, ktorými sa riadia colné sklady, dočasný dovoz alebo režim aktívneho zušľachťovacieho styku (systém pozastavenia), by sa nemali započítať do limitov stanovených pre príslušné výrobky.
(4)

Určité kvóty sú stanovené na obdobie od 1. júla daného roku do 30. júna nasledujúceho roku. Keďže dovozy, na ktoré sa vzťahuje toto nariadenie, by sa mali spravovať na základe kalendárneho roku, sú zodpovedajúce množstvá, ktoré sa majú stanoviť na kalendárny rok 2008 vzhľadom na príslušné kvóty, súčtom polovičného množstva na obdobie od 1. júla 2007 do 30. júna 2008 a polovičného množstva na obdobie od 1. júla 2008 do 30. júna 2009.
SK Úradný vestník Európskej únie L 335/14

NARIADENIE KOMISIE (ES) č. 1518/2007

z 19. decembra 2007

o otvorení a spôsobe spravovania colnej kvóty pre vermút

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 3448/1993 zo 6. decembra 1993 stanovujúce obchodné opatrenia uplatňované na niektoré tovary vznikajúce spracovaním poľnohospodárskych výrobkov (1), a najmä na jeho článok 7 ods. 2,

keďže:

(1) V dohode vo forme výmeny listov medzi Európskym spoločenstvom a Argentínskou republikou týkajúcej sa zmeny úľav v zoznamoch záväzkov Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky v rámci ich pristúpenia k Európskemu spoločenstvu (2), ktorá bola schválená rozhodnutím Rady (ES) č. 2006/930/ES (3), sa ustanovuje otvorenie colnej kvóty erga omnes pre vermút. Táto colná kvóta sa musí otvoriť.

(2) V nariadení Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex Spoločenstva (4), sa ustanovili pravidlá správy colných kvót určených na použitie podľa chronologického poradia dátumov prijatia colných vyhlásení. Malo by sa stanoviť, že colná kvóta otvorená týmto nariadením sa spravuje podľa týchto pravidiel.

(3) V súlade so záväzkami Spoločenstva a podľa dohody vo forme výmeny listov by sa uvedené nariadenie malo uplatňovať od 1. januára 2007.

(4) Opatrenia ustanovené v tomto nariadení sú v súlade so stanoviskom Riadiaceho výboru pre horizontálne otázky týkajúce sa obchodu so spracovanými poľnohospodárskymi výrobkami, ktoré nie sú uvedené v prílohe I,

PRIJALA TOTO NARIADENIE:

Článok 1

Otvára sa ročná colná kvóta (poradové číslo 09.0098) 13 810 hl (erga omnes) na prepustenie do voľného obehu v Spoločenstve vermútu a iných vín z čerstvého hrozna ochutených bylinami alebo aromatickými látkami so skutočným objemovým alkoholometrickým titrom nepresahujúcim 18 % obj. v nádobách s obsahom väčším ako 2 litre patriacich do podpoložky 2205 90 10 so sadzbou v rámci kvóty 7 EUR/hl.

Článok 2

Colnú kvótu uvedenú v článku 1 spravuje Komisia podľa článkov 308a, 308b a 308c nariadenia (EHS) č. 2454/93.

Článok 3

Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

Uplatňuje sa od 1. januára 2007.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 19. decembra 2007 Za Komisiu Günter VERHEUGEN podpredseda

(1) Ú. v. ES L 318, 20.12.1993, s. 18. Nariadenie naposledy zmenené a doplnené nariadením (ES) č. 2580/2000 (Ú. v. ES L 298, 25.11.2000, s. 5).

(2) Ú. v. EÚ L 355, 15.12.2006, s. 92.

(3) Ú. v. EÚ L 355, 15.12.2006, s. 91.

(4) Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 214/2007 (Ú. v. EÚ L 62, 1.3.2007, s. 6).
„3.4.2.

S výhradou jeho povinností týkajúcich sa zachovania dôvernosti, ak sa od účastníka projektu vyžaduje prenesenie povinností poskytnúť prístupové práva, oznámi to najmenej 45 dní vopred ostatným účastníkom predpokladaného prenosu … Po tomto oznámení môže ktorýkoľvek iný účastník podať do 30 dní alebo v inom písomne dohodnutom časovom limite námietku proti predpokladanému prenosu vlastníctva, ak by takýto prenos nepriaznivo ovplyvnil jeho prístupové práva. Ak ktorýkoľvek z ostatných účastníkov preukáže, že jeho prístupové práva by boli nepriaznivo ovplyvnené, zamýšľaný prenos sa neuskutoční dovtedy, kým medzi dotknutými účastníkmi nedôjde k dohode.“
„3.4.2.

S výhradou jeho povinností týkajúcich sa zachovania dôvernosti, ak sa od účastníka projektu vyžaduje prenesenie povinností poskytnúť prístupové práva, oznámi to najmenej 45 dní vopred ostatným účastníkom predpokladaného prenosu, … Po tomto oznámení môže ktorýkoľvek iný účastník podať do 30 dní alebo v inom písomne dohodnutom časovom limite námietku proti predpokladanému prenosu vlastníctva, ak by takýto prenos nepriaznivo ovplyvnil jeho prístupové práva. Ak ktorýkoľvek z ostatných účastníkov preukáže, že jeho prístupové práva by boli nepriaznivo ovplyvnené, zamýšľaný prenos sa neuskutoční dovtedy, kým medzi dotknutými účastníkmi nedôjde k dohode.“
SK Úradný vestník Európskej únie L 258/74

Korigendum k nariadeniu Komisie (ES) č. 642/2008 zo 4. júla 2008, ktorým sa ukladá dočasné antidumpingové clo na dovoz určitých upravených alebo konzervovaných citrusových plodov (najmä mandarínok atď.) s pôvodom v Čínskej ľudovej republike

( Úradný vestník Európskej únie L 178 z 5. júla 2008 )

Na strane 20 v odôvodnení 11, na strane 23 v odôvodnení 37 a na strane 24 v odôvodnení 50:

namiesto:

„Zhejiang Xinshiji Foods Co., Ltd. a jeho prepojený výrobca Hubei Xinshiji Foods Co., Ltd., Sanmen“

má byť:

„Zhejiang Xinshiji Foods Co., Ltd, Sanmen, Zhejiang a jeho prepojený výrobca Hubei Xinshiji Foods Co., Ltd., Dangyang City, provincia Hubei“.

Na strane 34 v odôvodneniach 118 a 126:

namiesto:

„Zhejiang Xinshiji Foods Co., Ltd. a prepojený výrobca Hubei Xinshiji Foods Co., Ltd., Sanmen“

má byť:

„Zhejiang Xinshiji Foods Co., Ltd, Sanmen, Zhejiang a jeho prepojený výrobca Hubei Xinshiji Foods Co., Ltd., Dangyang City, provincia Hubei“.

Na strane 36 v článku 2:

namiesto:

„Zhejiang Xinshiji Foods Co., Ltd. a prepojený výrobca Hubei Xinshiji Foods Co., Ltd., Sanmen, Zhejiang “

má byť:

„Zhejiang Xinshiji Foods Co., Ltd. a jeho prepojený výrobca Hubei Xinshiji Foods Co., Ltd., Dangyang City, provincia Hubei“.
SK Úradný vestník Európskej únie L 97/27

Korigendum k nariadeniu Rady (ES) č. 261/2008 zo 17. marca 2008, ktorým sa ukladá konečné antidumpingové clo na dovoz určitých kompresorov s pôvodom v Čínskej ľudovej republike

( Úradný vestník Európskej únie L 81 z 20. marca 2008 )

Na strane 2 v odôvodnení 13 v prvej zarážke písmena b): na strane 6 v odôvodnení 54 v piatom zápise v prvom stĺpci tabuľky: na strane 18 v odôvodnení 140 v piatom zápise v prvom stĺpci tabuľky: na strane 19 v článku 1 ods. 2 v tabuľke v piatom zápise v stĺpci „Spoločnosť“:

namiesto:

„Nu Air (Shanghai) Compressor and Tools Co. Ltd …“

má byť:

„Nu Air (Shanghai) Compressors and Tools Co. Ltd …“.
„Článok 21

Prístup k údajom na určenie zodpovednosti za posudzovanie žiadostí o azyl

2. Ak vyhľadávanie na základe údajov uvedených v odseku 1 ukáže, že vo VIS je zaznamenaný údaj o udelenom víze, ktorého platnosť sa skončila najviac šiestich mesiacov pred dátumom podania žiadosti o azyl, a/alebo o víze, ktorého platnosť bola predĺžená do dátumu najviac šiestich mesiacov pred podaním žiadosti o azyl, príslušný azylový orgán získa prístup k nahliadnutiu do nasledujúcich údajov v súbore so žiadosťou, a pokiaľ ide o údaje manžela/manželky a detí uvedené v písmene g), prístup podľa článku 8 ods. 4, a to výhradne na účel stanovený v odseku 1:

a) číslo žiadosti a orgán, ktorý vízum udelil alebo predĺžil jeho platnosť, a informáciu o tom, či ho tento orgán udelil v mene iného členského štátu;

b) údaje z formulára žiadosti uvedené v článku 9 ods. 4 písm. a) a b);

c) typ víza;

d) doba platnosti víza;

e) dĺžka predpokladaného pobytu;

f) fotografie;
(2)

Okrem toho využívanie techník manažmentu rizík vrátane analýzy rizika by malo viesť k rozloženiu fyzických kontrol medzi všetkých vývozcov. Účinnému priraďovaniu kontrol sektorom alebo vývozcom, ktoré by sa mali uprednostňovať, však bráni požiadavka uplatňovať minimálnu mieru kontrol na úrovni colného úradu vývozu. V záujme zefektívnenia a zjednodušenia a v súlade s princípom zdieľaného riadenia kontrol by preto členské štáty uplatňujúce analýzu rizika v súlade s právom Spoločenstva mali mať možnosť uplatňovať minimálnu mieru kontrol skôr na vnútroštátnej úrovni, ako na úrovni colného úradu vývozu.
(8)

Na základe nariadenia Komisie (EHS) č. 2220/85 z 22. júla 1985, ktorým sa stanovujú spoločné podrobné pravidlá na uplatňovanie systému záruk pre poľnohospodárske výrobky (7), by sa mali definovať primárne požiadavky, ktoré majú byť splnené na upustenie od zábezpeky. Skladovanie zmluvného množstva na dohodnutý čas predstavuje jednu z prvotných požiadaviek na poskytnutie pomoci na súkromné skladovanie ovčieho a kozieho mäsa. S cieľom brať do úvahy obchodné praktiky a z praktických dôvodov by mala byť prípustná určitá tolerancia vzhľadom na dané množstvo.